PMIndiaData/PMIndiaSum huggingface dataset:
نیو انڈیا اجلاس سے وزیر اعظم کا خطاب

نئی دلّی ،17 جون؍ وزیر اعظم جناب نریندر مودی نے گزشتہ روز یہا ں نئی دلّی میں وائی4 ڈی نیو انڈیا کانکلیو( اجتماع) سے خطاب کیا ۔ وزیر اعظم جناب نریندر مودی نے اپنے خطاب کے دوران کہا کہ قوم آج تبدیلی کے دور سے گزر رہی ہے ۔ بھارت آج دنیا بھر میں سب سے تیز رفتاراقتصادی ترقی کرنے والا ملک بن گیاہے ۔ وزیر اعظم نے ایک بین الاقوامی رپورٹ کے حوالے سے کہا کہ بھارت میں غربت میں ریکارڈ تخفیف رو نما ہوئی ہے ۔ انہوں نے کہا کہ حکومت صرف اپنا فعال کردار ادا کر سکتی ہے ، یہ نوجوان ہی ہیں جو نہ صرف دستیاب مواقع کا استعمال کر رہے ہیں ،بلکہ بذات خود نئے مواقع پیدا کر رہے ہیں ۔ وزیر اعظم نے کہا کہ نوجوانوں کی طمانیت اور قوت کی مانند بھارت بڑی تبدیلیاں عمل میں لا رہا ہے ۔ اس پس منظر میں انہوں نے مثال دیتے ہوئے کہا کہ گزشتہ چار برسوں کے دوران تین کروڑ بچوں کی ٹیکہ کاری کی گئی ، 1.75 لاکھ کلو میٹر دیہی سڑکوں کی تعمیر کی گئی ، ہر ایک گاؤں میں بجلی پہنچائی گئی ، اکتوبر ، 2017 سے 85 لاکھ گھروں کی برق کاری کی گئی ، غریبوں کے گھروں تک 4.65 کروڑ گیس کنکش پہنچائے گئے اورگزشتہ چار برسوں کے دوران ایک کروڑ سے زیادہ مکان غریبوں کے لئے تعمیر کئے گئے ۔انہوں نے کہا کہ یہ سب اس وجہ سے ممکن ہو سکا کیونکہ بھارت کی 800ملین آبادی کی عمر 35 سال سے کم ہے ۔ وزیر اعظم نے ملک کے متعدد رہنماؤں کی مثال دی جنہوں نے انتہائی کمزور پس منظرسے عروج حاصل کیا ، اانہوں نے کہا کہ وہ جانتے ہیں کہ نئے بھارت کا نوجوان کیا چاہتا ہے ۔ انہوں نے کہا کہ یہ تبدیل شدہ ماحول صرف سیاست تک ہی محدود نہیں ہے ۔ انہوں نے کہا کہ ایڈمنسٹریٹیو سروسیز کے اعلیٰ عہدوں پر فائز متعدد نوجوان دیہی پس منظر یا چھوٹے شہروں سے تعلق رکھتے ہیں ۔ انہوں نے کہا کہ ہیما داس ان جیسے اوردیگر نو جوان جو کہ ملک کے لئے کھیلوں کے میڈل لا رہے ہیں ، نئے بھارت کے نمائندہ ہیں ۔ وزیراعظم نے کہا کہ ینگ انڈیا محسوس کرتا ہے کہ’’ کوئی بھی چیز ممکن ہے ! ہرچیز حاصل کی جا سکتی ہے ‘‘۔ وزیر اعظم نے کہا کہ اب مسائل سے چشم پوشی کے بجائے ان کا حل تلاش کیا جا رہا ہے ۔ انہوں نے کہا کہ اب قوم کی ضروریات پر توجہ مرکوز کی جا رہی ہے اور لوگوں کی زندگی کو سہل بنایا جا رہا ہے ۔ انہوں نے واضح کیا کہ ملک کی ضروریات کے پیش نظرکس طرح متعدداسکیمیں اور پہل قدمیاں مثلاً بھارت مالا ، ساگر مالا، مدرا ، اسٹینڈ اپ انڈیا اور آیوش مان بھارت وضع کی گئی ہیں ۔ انہوں نے کہاکہ حکومت اختراعات اور تحقیق پر بڑی توجہ مرکوز کر رہی ہے ۔ وزیر اعظم نے اس بات پر وزر دیا کہ نوجوان ڈیجیٹل ادائیگی کو فروغ دے رہے ہیں ۔ انہوں نے کہا کہ نوجوانوں کی توانائی اور ہمت نے ملک کی جدو جہد آزادی میں اہم رول ادا کیا ہے اور یہی رول آج کے نوجوانوں کی نسل نئے بھارت کے لئے ادا کرے گی ۔ انہوں نے وضاحت کی کہ نیو انڈیاایک ایسا مقام ہے جہاں خود عمل ترقی کال باعث بنتا ہے نہ کہ عوام متعلقہ عمل پر اثر انداز ہوتے ہیں ۔ ۔ ۔ ۔ ۔ ۔  م ۔ ر ۔ ر۔
وزیر اعظم نے اسسٹنٹ سیکریٹریوں کے اختتامی اجلاس کی صدارت کی

نئی دہلی، یکم اکتوبر2019:وزیر اعظم جناب نریندر مودی نے نئی دہلی میں اسسٹنٹ سیکریٹریوں (2017آئی اے ایس بیچ) کے اختتامی اجلاس میں شرکت کی۔ افسروں کے ذریعے وزیر اعظم کو متعدد پریزینٹیشن دیئے گئے۔جن موضوعات پر یہ پریزینٹیشن دیئے گئے ان کا تعلق توقعاتی اضلاع کی ٹرانسفارمنگ(یکسر تبدیلی) سے لے کر شفافیت اور خدمات کی تیز تر فراہمی کے لئے متعدد گورننس سولیوشنس سے ہے۔ وزیر اعظم نے نئے خیالات ، نئے تصورات اور تناظرات کو اختیار کرنے کے تئیں افسروں کی حوصلہ افزائی کی۔ وزیر اعظم نے کہا کہ متعدد ذرائع سے فیڈ بیک لینا چاہئے، ان کا تجزیہ کیا جانا چاہئے اور پھر انہیں مسائل کے حل کے عمل میں جگہ دینی چاہئے۔انہوں نے افسروں کو مسلسل سیکھتے رہنے اور اپنے اندر تجسس کے جذبے کو پروان چڑھانے کی تلقین کی۔ افسروں سے بات چیت کرتے ہوئے وزیر اعظم نے کہا کہ سروس اوریئنٹیشن یعنی خدمات کے تعلق سے جھکاؤ کو برقرار رکھنا سول سرونٹس کے لئے انتہائی اہم ہے، کیونکہ اس سے غیر جانبداری آتی ہے۔ عوامی شراکت داری کی اہمیت پر زور دیتے ہوئے انہوں نے نوجوان افسروں سے اپیل کی کہ وہ سرکاری اسکیموں کے مؤثر نفاذ کے لئے اجتماعی کوششوں کی حوصلہ افزائی کریں۔انہوں نے افسروں سے گزارش کی کہ وہ اسسٹنٹ سیکریٹری بننے کے دوران جو بہترین تجربات حاصل کئے ہیں اس کو بروئے کار لائیں۔ وزیر اعظم نے جوان افسروں کے پریزینٹیشن کی ستائش کی اور مستقبل میں ان کے رول کے لئے انہیں نیک خواہشات پیش کیں۔وزیر اعظم نے کہا کہ آپ کی کامیابی ملک کے لئے اہم ہے۔آپ کی کامیابی بہت سے لوگوں کی زندگیوں میں یکسر تبدیلی لاسکتی ہے۔
آسام کے سابق وزیراعلیٰ ترون گگوئی کی رحلت پر وزیراعظم کااظہارتعزیت

نئی دہلی:23 نومبر، 2020:وزیراعظم جناب نریندر مودی نے آسام کے سابق وزیراعلیٰ جناب ترون گگوئی کی رحلت پر دُکھ اور افسوس کا اظہار کیا ہے۔ ایک ٹوئیٹ میں وزیراعظم نے کہا کہ ‘‘ترون گگوئی جی ایک ہردلعزیز رہنما اور ماہرمنتظم تھے۔ ان کے پاس آسام کے ساتھ ساتھ مرکز میں برسوں کا سیاسی تجربہ تھا۔ ان کے انتقال سے بیحد رنجیدہ ہوں۔ غم کی اس گھڑی میں ان کے غمزدہ اہل خانہ اور حامیوں کے ساتھ میری دلی تعزیت۔ اوم شانتی’’۔ م ن۔م ع۔ ع ن
مرکزی کابینہ نے ہندوستان اور ازبکستان کے درمیان دواسازی کے سیکٹر میں تعاون سے متعلق مفاہمت نامے کو منظوری دی

نئی دہلی،26 ستمبر2018؍وزیر اعظم جناب نریندر مودی کی سربراہی میں مرکزی کابینہ نے آج ہندوستان اور ازبکستان کے درمیان تجارت، صنعت اور دوا سازی کی مصنوعات کی ریسرچ اور ترقی کے شعبوں میں تعاون بڑھانے کے لئے ایک مفاہمت نامے پر دستخط کو منظوری دے دی ہے۔ اس مفاہمت نامے پر یکم اکتوبر2018ء کو دستخط کئے جائیں گے، جب ازبکستان کے صدر ہندوستان کا دورہ کریں گے۔ دونوں ملکوں میں دوا سازی کی صنعت کی ترقی کی اہمیت اور دوا ساز ی کے سیکٹر میں تجارت، پیداوار، تحقیق اور ترقی میں آپسی تعاون کی اہمیت کے پیش نظردونوں ملکوں کی حکومتیں باہمی تعاون کے ایک باقاعدہ طریقہ کار کے قیام کی کوششیں کررہی ہیں۔یہ مفاہمت نامہ دونوں ملکوں میں مختلف تھیراپیٹک شعبوں میں سرگرم دوا سازی اجزاء سمیت دواؤں کی پیداوار کے امکانات کا پتہ لگائے گا۔ اس مفاہمت نامے کے تحت سرگرم دوا سازی اجزاء سمیت دوا سازی کی مصنوعات کی برآمد اور درآمد کے لئے قانونی اور انضباتی ضرورتوں،رجسٹریشن کے طریقہ کار قانونی اور تجارت پر معلومات کا تبادلہ کیاجائے گا۔یہ مفاہمت نامہ دوا سازی کی مصنوعات کی تحقیق و ترقی اور تجارت اور صنعت کے شعبوں میں جمہوریہ ازبکستان کے ساتھ تعاون میں اضافہ کرے گا۔ م ن۔ح ا۔ن ع (26.09.2018)
وزیراعظم نریندر مودی نے ہر گھر ترنگا تحریک کے لئے زبردست اور پرجوش رد عمل کے بعد خوشی کا اظہار کیا

وزیراعظم جناب نریندر مودی نے ‘ہر گھر ترنگا ’تحریک کے لئے زبردست اور پرجوش رد عمل کے بعد خوشی کا اظہار کیا ہے۔ مائی جی او وی انڈیا کے ذریعہ کئے گئے ٹوئیٹ کے ایک جواب میں وزیراعظم نے کہا کہ ‘‘# ہر گھر ترنگا تحریک کے تئیں پرجوش رد عمل سے انتہائی پُر مسرت ہوں’’۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (ش ح- ح ا – ق ر)
وزیراعظم نریندر مودی اور نیپال کے وزیراعظم کے پی شرما اولی نے جوگبانی- براٹ نگر میں مربوط چوکی کا مشترکہ طور پر افتتاح کیا

نئی دہلی،21؍جنوری، وزیراعظم جناب نریند ر مودی نے نیپال کے وزیراعظم کے پی شرما اولی نے آج جوگبانی- براٹ نگر میں دوسری مربوط چوکی (آئی سی پی) کا مشترکہ طور پر افتتاح کیا۔ جوگبانی- براٹ نگر دونوں ملکوں کے درمیان تجارت کا ایک اہم راستہ ہے۔ آئی سی پی کو جدید سہولتوں سے آراستہ کیا گیا ہے۔ جوگبانی – براٹ نگر میں دوسری مربوط چوکی کی تعمیر بھارت کی مدد سے کی گئی ہے تاکہ بھارت – نیپال سرحد کے آر پار تجارت میں آسانی پیدا ہو اور لوگوں کی آ مد ورفت بھی آسان ہوجائے۔ دونوں وزرائے اعظم ویڈیو کانفرنس کے ذریعے اس تقریب میں شرکت کررہے تھے۔ وزیراعظم جناب نریندر مودی نے اپنے اظہار خیال میں کہا کہ ’’بھارت نیپال کی مجموعی ترقی میں ایک بھروسے مند ساتھی کا رول ادا کررہا ہے‘‘۔ انہوں نے کہا کہ ’’ ’پڑوسی پہلے ‘میری حکومت کی اہم پالیسی ہے اور سرحد پار تک کنکٹی ویٹی کو بہتر بنانا اس کا ایک اہم پہلو ہے‘‘۔ جناب مودی نے کہا کہ ’’بہتر کنکٹی وٹی کا مسئلہ اور بھی اہم ہوجاتا ہے اگر اس کا تعلق بھارت- نیپال سے ہو۔ کیونکہ ہمارے تعلقات صرف پڑوسیوں کے تعلقات نہیں ہیں بلکہ تاریخ اور جغرافیئے نے ہمیں کلچر ، فطرت ، خاندانوں ، زبان ، ترقی اور دیگر بہت سی باتوں سے ایک ساتھ ملادیا ہے‘‘۔ وزیراعظم نے کہا ’’میری حکومت نے تمام دوست ملکوں کے ساتھ ٹرانسپورٹ کی بہتر سہولتوں کو فروغ دینے کا تہیہ کر رکھا ہے اور تجارت ، کلچر ، تعلیم وغیرہ کو مزید ترقی دینے کے لئے میری حکومت عہد بند ہے‘‘۔ وزیراعظم نے کہا کہ بھارت نیپال میں کئی طرح کے کنکٹی وٹی پروجیکٹوں مثلا سڑک، ریل اور ٹرانسمیشن لا ئنوں کے سلسلے میں کام کررہا ہے۔ دونوں وزرائے اعظم نے نیپال میں مکانوں کی تعمیر نو کی پیش رفت کا جا ئزہ لیا۔ زلزلے کے بعد ان مکانوں کی تعمیر نو میں بھارت نے مدد کی ہے۔ نیپال میں 2015 کے زلزلے کا ذکر کرتے ہوئے وزیراعظم جناب مودی نے کہا کہ ’’ بھارت نے امداد اور بچاؤ کارروائیوں میں پہلے آنے والے ملک کا رول ادا کیا ہے اور وہ اب بھی نیپال کی تعمیر نو میں اپنے دوستوں کے ساتھ شانہ بشانہ کھڑا ہوا ہے‘‘۔ گورکھا اور نوواکوٹ اضلاع میں 50 ہزار مکانات تعمیر کرنے کے بھارت کے وعدے کے سلسلے میں اب تک 45 ہزار مکان پہلے ہی مکمل ہوچکے ہیں۔ نیپال کے وزیراعظم جناب کے پی شرما اولی نے بھارت کی کوششوں کے لئے اس کا شکریہ ادا کیا۔ ۔۔۔۔۔۔۔۔۔۔۔۔۔۔۔۔۔۔
وزیراعظم نے سابق وزیراعظم محترمہ اندراگاندھی کو ان کی سالگرہ کے موقع پر خراج عقیدت پیش کیا

نئی دہلی ، 19نومبر: وزیراعظم، نریندرمودی نے سابق وزیراعظم محترمہ اندراگاندھی کو ان کی سالگرہ کے موقع پر خراج عقیدت پیش کیاہے ۔ ایک ٹویٹ میں وزیراعظم نے کہا ‘‘ سابق وزیراعظم اندراگاندھی جی کو ان کی جینتی پرنمن ’’۔ سابق وزیراعظم محترمہ اندراگاندھی کو ان کی سالگرہ کے موقع پرخراج عقیدت ۔
وزیر اعظم نے محترمہ ملکہ الزبتھ II کے انتقال  پر تعزیت کی

وزیر اعظم جناب نریندر مودی نے ملکہ الزبتھ II کے انتقال پر تعزیت کا اظہار کیا ہے۔ وزیر اعظم نے ٹویٹ کیا؛ ‘‘عزت مآب ملکہ الزبتھ دوم کو ہمارے دور کی ایک مضبوط شخصیت کے طور پر یاد کیا جائے گا۔ انہوں نے اپنی قوم اور لوگوں کو متاثر کن قیادت فراہم کی۔ انہوں نے عوامی زندگی میں وقار اور شائستگی کا اظہار کیا۔ ان کے انتقال سے مجھے دکھ ہوا ہے ۔ اس دکھ کی گھڑی میں میرےہمدردانہ جذبات ان کے خاندان اور برطانیہ کے لوگوں کے ساتھ ہیں’’۔ ‘‘میں نے 2015 اور 2018 میں اپنے برطانیہ کے دوروں کے دوران محترمہ ملکہ الزبتھ II کے ساتھ یادگار ملاقاتیں کیں۔ میں ان کی گرمجوشی اور مہربانی کو کبھی نہیں بھولوں گا۔ ایک ملاقات کے دوران انہوں نے مجھے وہ رومال دکھایا جو مہاتما گاندھی نے انہیں ان کی شادی پر تحفے میں دیا تھا۔ میں ہمیشہ اس اظہار عقیدت کی قدر کروں گا۔’’
وزیر اعظم 26 – 28 جون ، 2022 ء کو جرمنی اور متحدہ عرب امارات کا دورہ کریں گے

وزیر اعظم جناب نریندر مودی 26 سے 27 جون ، 2022 ء کو جرمنی کی صدارت میں ہونے والی جی – 7 سربراہ کانفرنس میں شرکت کے لئے جرمنی کے چانسلر محترم جناب اولاف شُلز کی دعوت پر جرمنی کے اسکلوس الماؤ کا دورہ کریں گے۔ سربراہ کانفرنس کے دوران امید ہے کہ وزیر اعظم دو اجلاسوں میں اظہارِ خیال کریں گے ، جن میں ماحولیات ، توانائی ، آب و ہوا ، خوراک کی سکیورٹی ، صحت ، صنفی برابری اور جمہوریت شامل ہے ۔ ان اہم امور پر بین الاقوامی اشتراک کو مستحکم کرنے کی ایک کوشش کے طور پر ارجنٹینا ، انڈونیشیا سینیگال اور جنوبی افریقہ جیسی جمہوریتوں کو بھی مدعو کیا گیا ہے ۔ کانفرنس کے موقع پر وزیر اعظم شرکت کرنے والے ملکوں کے کچھ لیڈروں کے ساتھ باہمی میٹنگیں بھی کریں گے ۔ جی – 7 سربراہ اجلاس میں دعوت بھارت اور جرمنی کے درمیان مضبوط اور قریبی ساجھیداری کی روایات اور اعلیٰ سطحٰ سیاسی روابط کے پیش نظر دی گئی ہے ۔ وزیر اعظم نے ، اِس سے پہلے 2 مئی ، 2022 ء کو بھارت – جرمن بین حکومتی مشاورت ( آئی جی سی ) کے چھٹے ایڈیشن کے لئے جرمنی کا دورہ کیا تھا ۔ جی – 7 سربراہ اجلاس میں شرکت کرنے کے بعد وزیر اعظم یو اے ای کے سابق صدر اور ابو ظہبی کے حکمراں عزت مآب شیخ خلیفہ بن زائد النہیان کے انتقال پر ذاتی تعزیت پیش کرنے کے لئے 28 جون ، 2022 ء کو متحدہ عرب امارات جائیں گے ۔ وزیر اعظم ، اِس موقع پر عزت مآب شیخ محمد بن زائد النہیان کو متحدہ عرب امارات کے نئے صدر ابوظہبی کے حکمران منتخب ہونے پر ، انہیں مبارکباد بھی دیں گے ۔ وزیر اعظم 28 جون کو رات میں ہی متحدہ عرب امارات سے روانہ ہو جائیں گے ۔ ۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔ ( ش ح ۔ و ا ۔ ع ا )
وزیر اعظم نے ڈاؤ آنگ ساں سوکی اور این ایل ڈی کو انتخابی فتح کے لیے مبارک باد پیش کی

نئی دہلی، 12 نومبر، وزیر اعظم جناب نریندر مودی نے میانمار کے انتخابات میں فتح کے لیے ڈاؤ آنگ ساں سوکی اور اور این ایل ڈی کو مبارک باد پیش کی۔ ایک ٹویٹ پیغام میں وزیر اعظم نے کہا، "ڈاؤ آنگ ساں سوکی اور این ایل ڈی کو انتخابات میں کامیابی کے لیے ڈھیروں مبارکباد۔ انتخابات کا کامیاب انعقاد میانمار میں جمہوری تبدیلی کے عمل کی جانب ایک اور اہم قدم ہے۔ میں امید کرتا ہوں کہ آپ کے ساتھ ہماری دوستی کے بندھن کی روایت کو مستحکم کرنے کی خاطر کام جاری رہے گا۔"
وزیر اعظم نےلگژ مبرگ گرانڈ ڈچی کے وزیر اعظم عزب مآب ژیویئربیتل کے ساتھ ہند-لگژمبرگ ورچوول سربراہ کانفرنس کی

وزیر اعظم جناب نریندر مودی نے آج، لگژمبرگ کے گرانڈ ڈچی کے وزیر اعظم عزت مآب ژیویئر بیتل کے ساتھ ہند-لگژمبرگ ورچوول سربراہ کانفرنس کی۔ وزیراعظم نے کووڈ-19عالمی وباء کے باعث لگژمبرگ میں انسانی جانوں کے زیاں پر تعزیت کا اظہار کیا اور اس بحران کی دیکھ بھال کرنے کےلئے عزت مآب ژیویئر بیتل کی قیادت کی ستائش کی۔ دونوں وزرائے اعظم نے کووڈ کے بعد کی دنیا میں ہندوستان –لگژمبرگ تعلقات کو مستحکم کرنے پر تبادلہ خیال کیا۔خاص طورپر انہوں نے مالیاتی ٹیکنالوجی، لطیف فائنانسنگ ، خلائی ایپلی کیشن، ڈیجیٹل اختراعات اور اسٹارٹ اَپ کے شعبوں میں تعلقات کو مستحکم کرنے پر تبادلہ خیال کیا۔انہوں نے دونوں ملکوں کے درمیان مختلف سمجھوتے کو حتمی شکل دینے کا خیر مقدم کیا، جس میں دونوں ملکوں کی مالیاتی مارکیٹ کے ضابطے ، اسٹاک ایکسچینج اور اختراعی ایجنسیوں کے درمیان سمجھوتے شامل ہیں۔ دونوں وزرائے اعظم نے کووڈ-19 وباء ، دہشت گردی اور آب و ہوا میں تبدیلی جیسے عالمی چیلنجوں کا مقابلہ کرنےمیں تعاون کو مستحکم کرنے سے اتفاق کیا۔وزیر اعظم نے بین الاقوامی سولر اتحاد (آئی ایس اے)میں شمولیت کرنے کے لگژمبرگ کے اعلان کا خیر مقدم کیا اور اسے قدرتی آفات سے نمٹنے کے بنیادی ڈھانچے کے لئے اتحاد (سی ڈی آر آئی)میں شمولیت کی دعوت دی۔ وزیر اعظم نے امید ظاہر کی کہ کووڈ-19کی صورتحال میں بہتری کے بعد لگژمبرگ کے گرانڈڈیوک نیز وزیر اعظم بیتل ہندوستان آئیں گے۔ وزیر اعظم بیتل نے بھی وزیر اعظم مودی کو، اپنی سہولت کے مطابق لگژمبرگ کا دورہ کرنے کی دعوت دی۔
وزیر اعظم جناب نریندر مودی اور امریکہ کے صدر محترم جناب جوزف آر بائیڈن کے درمیان ورچوئل میٹنگ

وزیر اعظم نریندر مودی اور صدر جوزف آر بائیڈن نے آج ایک ورچوئل ملاقات کی۔ وزیر دفاع جناب راج ناتھ سنگھ اور وزیر خارجہ ڈاکٹر ایس جے شنکر، جو بھارت-امریکہ 2+2 وزارتی مذاکرات کے لیے ان دنوں واشنگٹن ڈی سی میں ہیں، وہ بھی اپنے امریکی ہم منصبوں، سکریٹری ڈیفنس لائیڈ آسٹن اور سیکریٹری آف اسٹیٹ انٹونی بلنکن کے ساتھ بات چیت کے دوران وائٹ ہاؤس میں موجود تھے۔ دونوں رہنماؤں نے متعدد علاقائی اور عالمی امور پر تبادلہ خیال کیا، جیسے کہ کووڈ-19 کی وبا، عالمی اقتصادی بحالی، موسمیاتی کارروائی، جنوبی ایشیا اور ہند-بحرالکاہل کے خطے میں حالیہ پیش رفت، اور یوکرین کی صورتحال۔ انھوں نے حالیہ برسوں میں دو طرفہ تعلقات میں ہونے والی اہم پیش رفت کا بھی جائزہ لیا۔ دونوں رہنماؤں نے اس بات پر اتفاق کیا کہ ہندوستان-امریکہ کی جامع عالمی اسٹریٹجک پارٹنرشپ کو مزید مضبوط کرنا دونوں ممالک کے لیے بہت زیادہ فائدہ مند ہوگا، اور عالمی امن، خوشحالی اور استحکام میں بھی تعاون کرے گا۔
مرکزی کابینہ نے روپے ڈیبٹ کارڈ اور کم رقم والے بھیم – یو پی آئی لین دین  (پی  2 ایم) کو فروغ دینے کے لئے ایک ترغیباتی اسکیم کو منظوری دی

وزیراعظم جناب نریندر مودی کی صدارت میں مرکزی کابینہ نے آج روپے ڈیبٹ کارڈ اور کم رقم والے [2000 روپئے تک] بھیم – یو پی آئی لین-دین [استعمال کرنے والے فرد -سے-کاروباری (پی 2 ایم)] کو فروغ دینے کے لئے ایک ترغیابی اسکیم کو منظوری دی ہے۔ اس اسکیم کے تحت سرکار کے ذریعہ تحویل میں لئے جانے والے بینکوں کو روپے ڈیبٹ کارڈ اور کم قیمت والے بھیم-یو پی آئی ادائیگی کے توسط سے کئے گئے لین -دین کی قدر (پی 2 ایم) کا فیصد ادا کرکے ترغیب دی جائے گی۔ اس اسکیم کا یکم اپریل ، 2021 سے موثر ایک سال کی میعاد کے لئے تخمینہ مالی رقم 1300 کروڑ روپئے ہے۔ یہ اسکیم تحویل میں لینے والے بنکوں کو مضبوط ڈیجیٹل ادائیگی ایکو-سسٹم کی تعمیر اور روپے ڈیبٹ کارڈ اور بھیم- یو پی آئی ڈیجیٹل لین دین کو آبادی کے سبھی شعبوں اور حلقوں میں فروغ دینے اور ملک میں ڈیجیٹل ادائیگی کو اور مزید مستحکم بنانے میں مدد فراہم کرے گی۔ یہ اسکیم روایتی بینکنگ اور مالی نظام سے باہر اور بینک سہولت سے محروم اور حاشیہ پر رہنے والی آبادی کے لئے آسان دیجیٹل ادائیگی کے طریقوں کو وضع کرنے میں مدد کرے گی۔ بھارت آج دنیا کے سب سےموثر ادائیگی کے بازاروں میں سے ایک ہے۔ یہ ترقی بھارت سرکار کی پہل اور ڈیجیٹل ادائیگی ایکو-سسٹم کے مختلف پلیئرس کے اختراع کا نتیجہ ہے۔ یہ اسکیم فن ٹیک اسپیس میں تحقیق، ترقی ارو اختراع کو مزید فروغ دے گی اور سرکار کو ملک کے مختلف حصوں میں ڈیجیٹل ادائیگی کو اور زیادہ مضبوط بنانے میں بھی مددگار ہوگی۔ پس منظر یہ اسکیم ملک میں ڈیجیٹل لین دین کو مزید فروغ دینے کے لئے سرکار کی ذریعہ کئے گئے بجٹ اعلانات (مالی سال 22-2021) کی تعمیل میں تیار کی گئی ہے۔
وزیر اعظم نے کنیا شکشا پرویش اتسو ابھیان کی ستائش کی

وزیر اعظم جناب نریندر مودی نے "کنیا شکشا پرویش اتسو ابھیان کو "ایک مثالی کوشش قرار دیتے ہوئے کہا ہے کہ اس سے زیادہ سے زیادہ بچیوں کو تعلیم کی روشنی ملے گی اور ان کی زندگی تابناک ہوگی"۔ انہوں نے تحریک کو کامیاب بنانے کے لیے ہر ممکن کوششیں کرنے پر بھی زور دیا۔ یہ مہم اس بات کو یقینی بنانے کے لیے ایک مشن ہے کہ ہر لڑکی /بچی کو تعلیم اور ہنر حاصل کرنے کی پوری چھوٹ دی جائے۔ خواتین و اطفال کی بہبود کی مرکزی وزیر محترمہ اسمرتی زوبن ایرانی کے ایک ٹویٹ کا جواب دیتے ہوئے وزیر اعظم نے ٹویٹ کیا: "ایک مثالی کوشش جو اس بات کو یقینی بنائے گی کہ زیادہ سے زیادہ بچیوں کو تعلیم سے بہرمند کیا جائے تاکہ انہیں تعلیم کی روشنی ملے اور انہیں خوشیاں حاصل ہوں! آئیے ہم سب بحیثیت قوم مل کر اس تحریک کو کامیاب بنائیں۔"
وزیر اعظم نے  انجار  میں ایل این جی ٹرمینل اور پائپ لائن پروجیکٹ کا افتتاح کیا

نئی دہلی۔30ستمبر وزیر اعظم نریندر مودی نے آج انجار میں مندرا ایل این جی ٹرمینل، انجار – مندرا پائپ لائن پروجیکٹ اور پالن پور- پالی – بار میر پائپ لائن پروجیکٹ کا افتتاح کیا ۔ اس موقع پر خطاب کرتے ہوئے وزیر اعظم نے کہا کہ انہیں کچھ میں پیار ملا ہے وہ بے مثال ہے ۔ انہوں نے کَچھ میں پچھلے بیس سالوں میں ہوئے ترقیاتی کاموں کی تعریف کی ۔ وزیر اعظم نے کہا کہ ایل این جی ٹرمینل کا افتتاح آج کے پروگرام کا نمایاں حصہ ہے ۔ انہوں نے کہا کہ یہ میری خوش قسمتی ہے کہ میں نے تین ایل این جی ٹرمینل کا افتتاح کیا ہے ۔ جناب نریندر مودی نے کہا کہ جب گجرات کو پہلا ایل این جی ٹرمینل ملا تو لوگوں کو بہت حیرانی ہوئی ۔ اب یہ ریاست کا چوتھا ایل این جی ٹرمینل ہے۔ وزیر اعظم نے کہا کہ گجرات ہندوستان کے ایل این جی کے مرکز کے طور پر ابھر رہا ہے ۔ انہوں نے کہا کہ اس پر ہر گجراتی کو فخر کرنا چاہیے ۔ انہوں نے مزید کہا کہ کسی بھی ملک کی ترقی کے لیے توانائی کے ایک مستحکم شعبہ کی ضرورت ہوتی ہے ۔ وزیر اعظم نے کہا کہ ہم اس وقت غربت کا خاتمہ نہیں کر سکتے جب تک ہم توانائی کے لحاظ سے غریب ہونگے ۔ وزیر اعظم نے کہا کہ لوگوں کی خواہشات بڑھ رہی ہیں اور وہ روایتی بنیادی ڈھانچے کے ساتھ آئی – وے ، گیس گرڈ اور آپٹیکل فائبر نیٹ ورک چاہتے ہیں ۔ وزیر اعظم نے کہا کہ سیاحت کے شعبہ میں بے شمار مواقع ہیں اور دنیا بھر سے لوگ ہندوستان آنا چاہتے ہیں ۔ یہ ہم نے کَچھ میں بھی دیکھا ہے کہ کیسے سفید رَن دنیا بھر کی توجہ کا مرکز بنا ہے ۔ انہوں نے مرکزی حکومت کے ذریعہ ہوا بازی کے شعبہ مزید قابل استطاعت بنانے اور رابطے کو مزید بہتر بنانے کے لیے اٹھائے گئے اقدامات کا ذکر کیا ۔ وزیر اعظم نے سبھی گاؤں تک بجلی پہنچانے اور ہندوستان کے ہر ایک گھر میں بجلی پہنچانے کو یقینی بنانے کے تئیں کوششوں کا بھی ذکر کیا ۔ انہوں نے کہا کہ ہندوستان کے ہر عام شہری کی زندگی میں معیاری تبدیلی لانا چاہتے ہیں ۔
وزیر اعظم نے امریکہ کے صدر کے دورہ ہند پر مسرت کا اظہار کیا

نئی دلّی، 12 جنوری / وزیر اعظم جناب نریندر مودی نے امریکہ کے صدر کے 24-25 فروری، 2020کو بھارت کے دورے پر مسرت کا اظہار کیا ہے۔ انہوں نے مزید کہا کہ یہ دورہ انتہائی خصوصی اہمیت کا حامل ہو گا اور اس سے دونوں ملکوں کے طویل دوستانہ تعلقات مزید مستحکم ہوں گے۔ وزیر اعظم نے ٹوئیٹ کی ایک سیریز میں کہا ہے: انتہائی مسرت کا باعث ہے کہ POTٰ
وزیر اعظم نے آشا پاریکھ جی کو دادا صاحب پھالکے ایوارڈ حاصل کرنے پر مبارکباد دی

وزیر اعظم جناب نریندر مودی نے آشا پاریکھ جی کو دادا صاحب پھالکے ایوارڈ حاصل کرنے پر مبارکباد دی ہے۔ صدر جمہوریہ ہند محترمہ دروپدی مرمو کے ایک ٹویٹ کے جواب میں وزیر اعظم نے ٹویٹ کیا: ’’آشا پاریکھ جی ایک ممتاز فلمی شخصیت ہیں۔ اپنے طویل کیریئر میں، انہوں نے دکھایا ہے ہمہ گیر صلاحیت کیا ہوتی ہے۔ میں انہیں دادا صاحب پھالکے ایوارڈ سے نوازے جانے پر مبارکباد پیش کرتا ہوں۔ ۔۔۔۔۔۔۔۔۔۔۔ ش ح۔ا گ۔ن ا۔
وزیر اعظم نےنشانے باز منیش نروال کوپیرالمپکس میں سونے کا تمغہ جیتنے کے لئے مبارکباد دی

وزیراعظم جناب نریندر مودی نےٹوکیو میں منعقد پیرالمپکس کھیلوں میں سونے کا تمغہ جیتنے کے لئےنشانے بازمنیش نروال کو مبارکباد پیش کی ہے۔ ایک ٹوئیٹ میں وزیر اعظم نے کہا؛ ’’ٹوکیو #پیرالمپکس میں ملک کے افتخار کا سلسلہ جاری ہے۔ نوجوان اورزبردست صلاحیتوں والے منیش نروال کی شاندار کامیابی۔ان کا طلائی تمغہ جیتنا،بھارتی کھیلوں کے لئےیادگار لمحہ ہے۔ میری جانب سے انہیں مبارکباد، آئندہ کے لئے نیک خواہشات۔‘‘
سال نو کے موقع پر قوم کو وزیر اعظم کی مبارکباد

نئیدہلییکم جنوری 2019۔وزیر اعظم جناب نریندر مودی نے قوم کو سال نو کی مبارکباد پیش کی ہے ۔اپنے تہنیتی پیغام میں وزیراعظم نے کہا ہے کہ آپ سب کے لئے پرمسرت 2019 کی تمنا کرتا ہوں ۔ خدا کرے ہر کس وناکس خوش اور صحت مندر ہے۔ میں دعا کرتاہوں کہ آپ سب کی تمنائیں 2019 میں پوری ہوں۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
ریاست ہائے  متحدہ امریکہ کے صدر ڈونلڈ جے ٹرمپ کے سرکاری دورے کے دوران مکمل کئے گئے دستاویزات

1 ذہنی صحت سے متعلق مفاہمت نامہ حکومت جمہوریہ ہند کا صحت اور خاندانی بہبود کا محکمہ ریاست ہائے متحدہ امریکہ کی حکومت کا صحت اور انسانی خدمات کا محکمہ 2 طبی مصنوعات کے تحفظ سے متعلق مفاہمت نامہ جمہوریہ بھارت کی صحت اور خاندانی بہبود کی وزارت کے تحت صحت خدمات کے ڈائریکٹوریٹ جنرل کے تحت ادویات کے معیارات کے کنٹرول سے متعلق مرکزی ادارہ ریاست ہائے متحدہ امریکہ کی صحت اور انسانی خدمات کے محکمے کا خوراک اور ادویات کا انتظامیہ
عیدالاضحی کے موقع پر وزیر اعظم کی مبارک باد

نئی دلّی ، 23 اگست؍ وزیر اعظم جناب نریندر مودی نے عید الاضحی کے موقع پر ہم وطنوں کو مبارک باد پیش کی ہے ۔ وزیر اعظم نے اپنے پیغام میں کہا ہے کہ عید الاضحی کے موقع پر بہترین خواہشات ۔ میری دعا ہے کہ یہ دن ہمارے معاشرے میں بھائی چارا اور محبت میں اضافہ کرے ۔ ۔ ۔ ۔ ۔ ۔
وزیر اعظم کا ستیش گجرال کے انتقال پر اظہار تعزیت

، وزیراعظم جناب نریندرمودی نےستیش گجرال کےانتقال پراظہار تعزیت کیا ہے۔ وزیر اعظم نے کہا کہ ’’ستیش گجرال جی کی شخصیت ہرفن مولا اورکثیر جہتی تھی۔ انہوں نےاپنی تخلیقی صلاحیتوں اور عزم کے سہارے مشکلات پرجیت حاصل کی۔ اس کے لئے ان کا احترام کیا جاتا تھا۔ ان کی فکری پیاس انہیں دور دور تک لے گئی پھربھی وہ اپنی جڑوں سے ہمیشہ وابستہ رہے۔ انکےانتقال سےدکھی ہوں۔ اومشانتی‘‘۔
کابینہ نے  غیر قانونی تارکین  وطن  کی  واپسی پر  ہندستان  ، برطانیہ ا ور شمالی آئیرلینڈ کے درمیان مفاہمت نامے  کو منظوری دی

نئی دہلی، 11 اپریل 2018/ وزیراعظم جناب نریندر مودی کی سربراہی میں مرکزی کابینہ نے آج غیر قانونی تارکین وطن کی واپسی پر ہندستان ، برطانیہ اور شمالی آئرلینڈ کےد رمیان مفاہمت نامے کو منظوری دے دی ہے۔ فائدے: اس مفاہمت نامے سے فائدہ یہ ہوگا کہ ڈپلومیٹک پاسپورٹ رکھنے والوں کے لئے مفت ویزا سمجھوتے کے ساتھ ساتھ ان لوگوں کے لئے برطانوی ویزا نظام میں نرم روی کی راہ ہموار ہوگی جو مفاہمت نامے کے اختتام کے بعد غیر قانونی طور پر برطانیہ کا سفر کررہے ہیں۔ یہ ان افراد کی واپسی کو یقینی بنائے گا جن کے پاس شہریت کی تصدیق کے بعد دوسرے کے علاقے میں رہنے کے بعد کوئی قانونی جواز نہیں ہے ۔ اس سے ایسے شہریوں کی واپسی کے عمل کو آسان بنانے میں مدد ملے گی جو ایک طے شدہ وقت میں دوسرے کے علاقے میں غیر قانونی طریقے سے رہ رہے ہیں۔
وزیراعظم  نے شیلانگ چیمبر  کوئر کے جناب نیل نونگ کنریہ کے انتقال پر تعزیت کا اظہار کیا

وزیراعظم جناب نریندر مودی نے شیلانگ چیمبر کوئر کے مینٹر اور کنڈکٹر جناب نیل نونگ کنریہ کے انتقال پر غم کا اظہار کیا ہے۔ ایک ٹوئٹ میں وزیراعظم نے کہا : جناب نیل نونگ کنریہ عالمی سطح پر سامعین کو مسحور کرنے والے شیلانگ چمپبر کوئر کے ایک ممتاز مینٹر تھے۔ ان کی کچھ شاندار پرفارمنس سے مجھت بھی محظوظ ہونے کا موقع ملا۔وہ بہت جلد ہی ہمیں چھوڑ کر چلے گئے۔ان کی تخلیقی صلاحیت کو ہمیشہ یاد کیا جائے گا۔ ان کے خاندان اور مداحوں کے لئے میں تعزیت کا اظہار کرتا ہوں۔ ۔۔۔۔۔۔۔۔۔۔۔ ش ح۔ا گ ۔ن ا۔
وزیر اعظم نریندر مودی اور لاؤس پیپلز ڈیموکریٹک ریپبلک کے وزیر اعظم عالی جناب ڈاکٹر تھونگ لون سیسولیتھ کے درمیان فون پر گفتگو

وزیر اعظم جناب نریندر مودی نے لاؤس عوامی جمہوریہ کے وزیر اعظم ڈاکٹر تھونگ لون سیسولیتھ کے ساتھ آج فون پر گفتگو کی۔ دونوں رہنماؤں نے کووڈ-19 جیسی عالمی وبا کی وجہ سے پیدا ہونے والے صحت اور اقتصادی چیلنجوں پر ایک دوسرے سے ہمارے خیالات کا اظہار کیا۔ وزیر اعظم نے لاؤس میں عالمی وبا کو پھیلنے سے روکنے کے لئے لاؤ س حکومت کی جانب سے کئے گئے مؤثر اقدامات کی تعریف کی۔ دونوں لیڈروں نے کووڈ-19 کے بعد کی دنیا کے لئے تیاری کرنے کی غرض سے بہترین طور طریقے اور تجربات ایک دوسرے سے شیئر کرنے اور بین الاقوامی تعاون کرنے کی ضرورت سے اتفاق کیا۔ وزیر اعظم نے لاؤس کے ساتھ بھارت کے تاریخی اور ثقافتی رابطوں کو اجاگر کیا اور واٹ فو میں وراثت کے عالمی مقام کی بحالی میں شامل ہونے پر اطمینان کا اظہار کیا۔ لاؤس کے وزیر اعظ نے لاؤس کے ترقی کے پروگرام کے لئے بھارت کی حمایت اور تعاون کے لئے وزیر اعظم کا شکریہ ادا کیا۔ انہوں نے صلاحیت سازی اور اسکالرشپ میں بھارت کے تعاون کا بھی شکریہ ادا کیا۔ وزیر اعظم نے لاؤس کے ساتھ اپنی ترقیاتی شراکت داری جاری رکھنے کے لئے بھارت کے عزم کو دہرایا۔ دونوں ملکوں کے درمیان یہ ایک قیمتی شراکت داری ہے اور جو ہندوستان اپنے پڑوسیوں کو فراہم کرتا ہے۔ ……………………………………………………… م ن، ح ا، ع ر